SET บ่ายยืนบวก โบรกฯ แนะสอย SUSCO ปัจจัยหนุนเพียบ
SET บ่ายยืนบวก พร้อมให้แนวรับ 1,560-1,550 ส่วนแนวต้าน อยู่ในกรอบ 1,565-1,570 จุด โบรกฯ แนะสอย SUSCO ชูเป้า 5.70 บาท คาดผลประกอบการงวดปี 60-61 โตแกร่ง - ตั้งเป้าผุดสาขาเพิ่มกว่า 300 สาขาภายในปี 62
20 มี.ค. 2560

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (20 มี.ค.) ปรับตัวขึ้น เนื่องจากเงินบาทแข็งค่า และต่างชาติก็ซื้อสุทธิเมื่อวันศุกร์ที่ผ่านมา แต่ยังต้องติดตามดูความต่อเนื่องด้วยทำให้ Upside ของดัชนียังจำกัด ด้านตลาดภูมิภาคเช้านี้แกว่งทั้งในแดนบวก-ลบ โดยให้ติดตามนโยบาย”ทรัมป์” และติดตามการเลือกตั้งในฝรั่งเศสที่กำลังจะเกิดขึ้นด้วย บ่ายนี้ตลาดฯคงจะบวกได้แต่ไม่แรงมาก พร้อมให้แนวรับ 1,560-1,550 ส่วนแนวต้าน อยู่ในกรอบ 1,565-1,570 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นต่อเนื่องจากเมื่อวันศุกร์ที่ผ่านมา แต่ Upside ยังจำกัดอยู่ โดยตลาดฯได้แรงหนุนจากเงินบาทแข็งค่า และนักลงทุนต่างชาติเข้าซื้อสุทธิเมื่อวันศุกร์ที่ผ่านมา แต่ทั้งนี้จะต้องคอยติดตามดูความต่อเนื่องด้วย
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยยังต้องติดตามนโยบายนายโดนัลด์ ทรัมป์ ประธานาธิบดีสหรัฐ และติดตามการเลือกตั้งในฝรั่งเศสที่กำลังจะเกิดขึ้นด้วย
แนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯยังมี Sentiment บวกแต่ไม่แรงมาก พร้อมให้แนวรับ 1,560-1,550 จุด ส่วนแนวต้าน 1,565-1,570 จุด
 
บล.ธนชาต ระบุในบทวิเคราะห์ (20 มี.ค.) SET ฟื้นตัวต่อ เป้าหมาย Relief rally ที่ 1,580-1,595 จุด มองกลุ่มธนาคารขนาดใหญ่ อย่าง KBANK BBL SCB KTB (PE ต่ำสุดในกลุ่มธนาคาร และให้ผลตอบแทนจากปันผลสูง 4.4-4.7% ปีนี้-ปีหน้า) จะเป็นกลุ่มหุ้นที่ Outperform ตลาดต่อไป เนื่องจากได้รับผลดีจากแนวโน้มดอกเบี้ยขาขึ้นโดยตรง ขณะที่คาดการณ์สินเชี่อกลับมาขยายตัวได้ปีนี้ และ NPL ผ่านจุดที่แย่ที่สุดไปแล้ว
ในขณะเดียวกัน แนะนำ “ซื้อ” SUSCO เป้าหมายพื้นฐาน 5.70 บาท ด้วยปัจจัยสนับสนุนจากค่าการตลาด (Gross Marketing Margin) น้ำมันเบนซิน ที่เพิ่มขึ้นเป็นปัจจัยสนับสนุนกำไรเติบโตแข็งแกร่งในไตรมาส 1/60 เนื่องจาก SUSCO มีสัดส่วนยอดขายน้ำมันเบนซินสูง
ขณะที่เพิ่มอัตราการเติบโตของยอดขายสาขาเดิม (SSS) ขึ้นจาก 3% เป็น 4-5% ในปี 2560-2561 และตั้งเป้าหมายการขยายสาขาในเชิงรุกมากขึ้นเป็น 300+ สาขาภายในปี 2562 หรือเพิ่มขึ้น 25-30 สาขาต่อปี
ทั้งนี้คาดการณ์ผลการดำเนินงานปี 2560-2561 ขยายตัวเด่น 28-25% ต่อปี หนุน PE ปีนี้ต่ำเพียง 13x ต่ำกว่า PTG ที่ 28x ขณะที่ทางเทคนิคมีสัญญาณฟื้นตัว MACD ตัดเส้น Signal ขึ้นมา พร้อมกับราคาหุ้นยืนได้เหนือเส้นค่าเฉลี่ย 1 เดือนได้อย่างแข็งแกร่ง มีจังหวะขึ้นไปทดสอบเส้น Downtrend ที่ 4.40 บาท
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่        
PTT     มูลค่าการซื้อขาย 1,322.02 ล้านบาท ปิดที่ 402.00 บาท เพิ่มขึ้น 6.00 บาท
ADVANC  มูลค่าการซื้อขาย 1,069.04 ล้านบาท ปิดที่ 179.00 บาท เพิ่มขึ้น 3.00 บาท
KTB   มูลค่าการซื้อขาย   968.41 ล้านบาท ปิดที่  20.60 บาท เพิ่มขึ้น 0.20 บาท
GL   มูลค่าการซื้อขาย   740.76 ล้านบาท ปิดที่  17.60 บาท ลดลง  1.40 บาท
KBANK   มูลค่าการซื้อขาย   727.19 ล้านบาท ปิดที่ 192.50 บาท ลดลง  0.50 บาท